ᱥᱩᱞᱟᱠᱥᱟᱱᱟ ᱯᱟᱱᱰᱤᱛ

ᱥᱩᱞᱟᱠᱥᱟᱱᱟ ᱯᱟᱱᱰᱤᱛ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱟᱨ ᱢᱟᱨᱮᱱ ᱯᱷᱤᱞᱢ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱵᱳᱞᱤᱣᱩᱰ ᱨᱮ ᱠᱟᱹᱢᱤ ᱮᱫᱟᱭ᱾ ᱩᱱᱤ ᱫᱚ ᱢᱮᱣᱟᱛᱤ ᱜᱷᱟᱨᱟᱱᱟ ᱥᱟᱶ ᱮ ᱡᱩᱲᱟᱹᱣ ᱟᱠᱟᱱᱟ᱾

ᱠᱮᱨᱤᱭᱚᱨ
ᱥᱩᱞᱟᱠᱥᱟᱱᱟ ᱟᱜ ᱮᱠᱴᱨᱮᱥ ᱞᱮᱠᱟᱛᱮ ᱠᱮᱨᱤᱭᱚᱨ ᱫᱚ ᱑᱙᱗᱐ ᱜᱮᱞᱟᱝ ᱟᱨ ᱑᱙᱘᱐ ᱜᱮᱞᱟᱝ ᱨᱮᱱᱟᱜ ᱮᱛᱚᱦᱚᱵ ᱥᱮᱫ ᱦᱟᱹᱵᱤᱡ ᱛᱟᱦᱮᱸ ᱠᱟᱱᱟ᱾ ᱢᱤᱫ ᱞᱤᱰᱤᱝ ᱞᱮᱰᱤ ᱞᱮᱠᱟᱛᱮ ᱩᱱᱤ ᱫᱚ ᱑᱙᱗᱐ ᱜᱮᱞᱟᱝ ᱨᱮᱱ ᱟᱹᱰᱤ ᱪᱮᱛᱟᱱ ᱮᱠᱴᱚᱨ ᱡᱮᱞᱮᱠᱟ ᱡᱤᱛᱮᱱᱫᱽᱨᱚ, ᱥᱟᱸᱡᱤᱵ ᱠᱩᱢᱟᱨ, ᱨᱟᱡᱮᱥ ᱠᱷᱟᱱᱱᱟ, ᱵᱤᱱᱳᱫ ᱠᱷᱟᱱᱱᱟ, ᱥᱟᱥᱤ ᱠᱟᱯᱩᱨ ᱟᱨ ᱥᱟᱛᱨᱩᱜᱷᱟᱱ ᱥᱤᱱᱦᱟ ᱥᱟᱶ ᱠᱟᱹᱢᱤ ᱟᱠᱟᱫᱟ᱾ ᱩᱱᱤᱭᱟᱜ ᱮᱠᱴᱤᱝ ᱠᱮᱨᱤᱭᱚᱨ ᱫᱚ ᱑᱙᱗᱕ ᱨᱮ ᱥᱟᱸᱥᱯᱮᱸᱥ ᱛᱷᱨᱤᱞᱟᱨ ᱩᱞᱡᱷᱟᱱ ᱥᱟᱶ ᱮᱛᱚᱦᱚᱵ ᱞᱮᱱᱟ, ᱡᱟᱦᱟᱸ ᱨᱮ ᱥᱟᱸᱡᱤᱵ ᱠᱩᱢᱟᱨ ᱵᱤᱨᱩᱫᱷ ᱛᱟᱦᱮᱸ ᱠᱟᱱᱟᱭ᱾ ᱚᱱᱤᱞ ᱜᱟᱸᱜᱩᱞᱤ ᱭᱟᱜ ᱥᱟᱸᱠᱳᱪ (᱑᱙᱗᱖) ᱨᱮ ᱡᱟᱦᱟᱸ ᱫᱚ ᱩᱯᱚᱱᱭᱟᱥ ᱯᱟᱨᱤᱱᱤᱛᱟ ᱪᱮᱛᱟᱱ ᱨᱮ ᱵᱮᱥ ᱛᱟᱦᱮᱸ ᱠᱟᱱᱟ, ᱩᱱᱤ ᱞᱳᱞᱤᱛᱟ ᱮ ᱪᱤᱛᱟᱹᱨ ᱞᱮᱫᱟ᱾ ᱟᱡᱟᱜ ᱮᱴᱟᱜ ᱧᱩᱛᱩᱢᱟᱱ ᱯᱷᱤᱞᱢ ᱠᱚᱫᱚ ᱦᱮᱨᱟ ᱯᱷᱮᱨᱤ, ᱟᱯᱱᱟᱯᱟᱱ, ᱠᱷᱟᱱᱫᱟᱱ, ᱪᱮᱦᱨᱮ ᱯᱮ ᱪᱮᱦᱨᱟ, ᱫᱷᱟᱨᱟᱢ ᱠᱟᱱᱛᱟ ᱟᱨ ᱣᱟᱠᱛ ᱠᱤ ᱫᱤᱣᱟᱨ ᱥᱮᱞᱮᱫ ᱢᱮᱱᱟᱜᱼᱟ᱾

ᱩᱱᱤ ᱢᱤᱫ ᱵᱟᱝᱜᱟᱞᱤ ᱢᱩᱵᱷᱤ ᱵᱟᱸᱫᱤᱭᱮ ᱑᱙᱗᱘ ᱨᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱟ, ᱡᱟᱦᱟᱸ ᱨᱮ ᱩᱱᱤ ᱩᱛᱛᱚᱢ ᱠᱩᱢᱟᱨ ᱵᱤᱨᱩᱫᱷ ᱨᱮ ᱡᱩᱨᱤ ᱛᱟᱦᱮᱸ ᱠᱟᱱᱟ᱾

ᱥᱩᱞᱟᱠᱥᱟᱱᱟ ᱟᱡᱟᱜ ᱮᱠᱴᱤᱝ ᱥᱟᱶ ᱢᱤᱫ ᱥᱮᱨᱮᱧ ᱠᱮᱨᱤᱭᱚᱨ ᱦᱚᱸ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱟᱡᱟᱜ ᱥᱮᱨᱮᱧ ᱠᱮᱨᱤᱭᱚᱨ ᱢᱤᱫ ᱜᱤᱫᱽᱨᱟᱹ ᱥᱮᱨᱮᱧᱤᱭᱟᱹ ᱞᱮᱠᱟᱛᱮ ᱮᱛᱚᱦᱚᱵ ᱞᱮᱫᱟ "ᱥᱟᱛ ᱥᱟᱢᱩᱱᱫᱟᱨ ᱯᱟᱨ ᱥᱮ" ᱞᱟᱛᱟ ᱢᱚᱝᱜᱮᱥᱠᱟᱨ ᱥᱟᱶ ᱑᱙᱖᱗ ᱨᱮᱱᱟᱜ ᱯᱷᱤᱞᱢ ᱛᱟᱠᱫᱤᱨ ᱨᱮ ᱥᱮᱨᱮᱧ ᱠᱟᱛᱮᱫ᱾ ᱚᱱᱟ ᱛᱟᱭᱚᱢ ᱩᱱᱤ ᱠᱤᱥᱳᱨ ᱠᱩᱢᱟᱨ ᱟᱨ ᱦᱮᱢᱟᱱᱛ ᱠᱩᱢᱟᱨ ᱞᱮᱠᱟᱱ ᱧᱩᱛᱩᱢᱟᱱ ᱢᱩᱡᱤᱥᱤᱭᱟᱱ ᱥᱟᱶ ᱨᱮᱠᱳᱨᱰ ᱠᱮᱫᱟ᱾ ᱩᱱᱤ ᱦᱤᱱᱫᱤ, ᱵᱟᱝᱜᱟᱞᱤ, ᱢᱟᱨᱟᱴᱷᱤ, ᱳᱲᱤᱭᱟ ᱟᱨ ᱜᱩᱡᱽᱨᱟᱴᱤ ᱨᱮᱭ ᱥᱮᱨᱮᱧ ᱠᱮᱫᱟ᱾ ᱑᱙᱘᱐ ᱨᱮ, ᱩᱱᱤ ᱡᱟᱡᱽᱵᱟᱛ (ᱮᱪᱮᱢᱵᱷᱤ) ᱧᱩᱛᱩᱢ ᱛᱮ ᱢᱤᱫ ᱮᱞᱵᱚᱢ ᱨᱤᱞᱤᱡᱽ ᱠᱮᱫᱟ, ᱚᱱᱟ ᱨᱮ ᱩᱱᱤ ᱜᱷᱟᱡᱟᱞ ᱮ ᱮᱢ ᱞᱮᱫᱟ᱾ ᱩᱱᱤ ᱠᱤᱥᱳᱨ ᱠᱩᱢᱟᱨ, ᱞᱟᱛᱟ ᱢᱚᱝᱜᱮᱥᱠᱟᱨ, ᱢᱳᱦᱚᱢᱢᱚᱫ ᱨᱟᱯᱷᱤ, ᱥᱟᱭᱞᱮᱱᱰᱟᱨ ᱥᱤᱝ, ᱭᱮᱥᱩᱫᱟᱥ, ᱢᱟᱦᱮᱱᱫᱽᱨᱚ ᱠᱟᱯᱩᱨ ᱟᱨ ᱩᱫᱤᱛ ᱱᱟᱨᱟᱭᱟᱱ ᱞᱮᱠᱟᱱ ᱯᱩᱨᱟᱹᱣ ᱥᱮᱨᱮᱧᱤᱭᱟᱹ ᱥᱟᱶ ᱰᱩᱭᱮᱴ ᱮ ᱥᱮᱨᱮᱧ ᱠᱮᱫᱟ᱾ ᱩᱱᱤ ᱥᱟᱸᱠᱟᱨ ᱡᱟᱭᱠᱤᱥᱟᱱ, ᱞᱟᱠᱥᱢᱤᱠᱟᱱᱛ ᱯᱭᱟᱨᱮᱞᱟᱞ, ᱠᱟᱞᱭᱟᱱᱡᱤ ᱟᱱᱟᱱᱫᱡᱤ, ᱠᱟᱱᱩ ᱨᱚᱭ, ᱵᱟᱯᱯᱤ ᱞᱟᱦᱤᱲᱤ, ᱩᱥᱟ ᱠᱷᱟᱱᱱᱟ, ᱨᱟᱡᱮᱥ ᱨᱳᱥᱟᱱ, ᱠᱷᱟᱭᱭᱟᱢ, ᱨᱟᱡᱠᱚᱢᱚᱞ ᱟᱨ ᱟᱹᱰᱤ ᱜᱟᱱ ᱢᱩᱡᱤᱠ ᱰᱟᱭᱨᱮᱠᱴᱚᱨ ᱞᱟᱛᱟᱨ ᱨᱮᱭ ᱥᱮᱨᱮᱧ ᱠᱮᱫᱟ᱾ ᱑᱙᱘᱖ ᱨᱮ ᱥᱩᱞᱟᱠᱥᱟᱱᱟ ᱥᱮᱨᱮᱧᱤᱭᱟᱹ ᱠᱷᱚᱱ ᱢᱤᱫ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱞᱚᱱᱰᱚᱱ ᱨᱮᱱᱟᱜ ᱨᱳᱭᱟᱞ ᱟᱞᱵᱟᱨᱴ ᱦᱳᱞ ᱨᱮ ᱞᱟᱠᱥᱢᱤᱠᱟᱱᱛ ᱯᱭᱟᱨᱮᱞᱟᱞ ᱟᱨ ᱥᱮᱨᱮᱧᱤᱭᱟᱹ ᱢᱟᱱᱦᱟᱨ, ᱥᱟᱵᱤᱨ ᱠᱩᱢᱟᱨ, ᱱᱤᱛᱤᱱ ᱢᱩᱠᱮᱥ ᱟᱨ ᱟᱱᱩᱨᱟᱫᱷᱟ ᱯᱟᱣᱩᱫᱣᱟᱞ ᱥᱟᱶ "ᱯᱷᱮᱥᱴᱤᱵᱟᱞ ᱚᱯᱷ ᱤᱱᱰᱤᱭᱟᱱ ᱢᱤᱣᱡᱤᱠ" ᱠᱚᱱᱥᱟᱨᱴ ᱢᱟᱱᱟᱣ ᱞᱟᱹᱜᱤᱫ ᱯᱟᱨᱯᱷᱚᱨᱢ ᱠᱮᱫᱟ᱾

ᱟᱡᱟᱜ ᱨᱟᱦᱟ ᱢᱩᱪᱟᱹᱫ ᱫᱷᱟᱣ ᱠᱷᱟᱢᱳᱥᱤ ᱫᱚ ᱢᱤᱣᱡᱤᱠᱟᱞ (᱑᱙᱙᱖) ᱯᱷᱤᱞᱢ ᱠᱷᱚᱱ "ᱥᱟᱜᱟᱨ ᱠᱤᱱᱟᱨᱮ ᱵᱷᱤ ᱫᱳ ᱫᱤᱞ" ᱥᱮᱨᱮᱧ ᱨᱮ ᱢᱤᱫ ᱟᱞᱟᱯ ᱨᱮ ᱟᱸᱡᱚᱢ ᱟᱠᱟᱱᱟ, ᱡᱟᱦᱟᱸ ᱫᱚ ᱟᱡᱤᱡ ᱵᱚᱭᱦᱟ ᱡᱚᱛᱤᱱ ᱟᱨ ᱞᱟᱞᱤᱛ ᱠᱚ ᱵᱮᱱᱟᱣ ᱞᱮᱫᱟ᱾

ᱱᱤᱡᱮᱨ ᱡᱤᱭᱚᱱ
ᱥᱩᱞᱟᱠᱥᱟᱱᱟ ᱢᱤᱫ ᱥᱮᱨᱮᱧ ᱨᱮᱱᱟᱜ ᱜᱷᱟᱨᱚᱸᱡᱽ ᱠᱷᱚᱱ ᱮ ᱦᱤᱡᱩᱜ ᱠᱟᱱᱟ ᱡᱟᱦᱟᱸ ᱫᱚ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱦᱤᱥᱟᱨ ᱨᱮ ᱯᱤᱞᱤᱢᱟᱱᱰᱳᱨᱤ ᱟᱹᱛᱩ ᱠᱷᱚᱱ ᱮ ᱦᱤᱡᱩᱜ ᱠᱟᱱᱟ (ᱱᱤᱛᱚᱜ ᱯᱷᱟᱛᱮᱦᱟᱵᱟᱫ) ᱦᱚᱱᱚᱛ ᱠᱷᱚᱱ ᱮ ᱦᱤᱡᱩᱜ ᱠᱟᱱᱟ᱾ ᱧᱩᱛᱩᱢᱟᱱ ᱠᱞᱟᱥᱤᱠᱟᱞ ᱨᱟᱦᱟ ᱠᱟᱱ ᱯᱟᱱᱰᱤᱛ ᱡᱟᱥᱨᱟᱡ ᱫᱚ ᱟᱡ ᱦᱟᱲᱟᱢ ᱵᱟᱭ ᱛᱟᱦᱮᱸ ᱠᱟᱱᱟ᱾ ᱢᱟᱨᱮ ᱨᱟᱡᱽᱜᱚᱲ ᱮᱢᱯᱤ ᱟᱨ ᱡᱟᱱ ᱥᱚᱝᱜ ᱞᱤᱰᱟᱨ ᱵᱟᱥᱟᱱᱛ ᱠᱩᱢᱟᱨ ᱯᱟᱱᱰᱤᱛ ᱦᱚᱸ ᱟᱡ ᱦᱟᱲᱟᱢ ᱵᱟᱭ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱟᱫᱷᱟ ᱥᱮᱨᱢᱟ ᱩᱢᱮᱨ ᱠᱷᱚᱱ ᱥᱮᱨᱮᱧ ᱮ ᱮᱛᱚᱦᱚᱵ ᱠᱮᱫᱟ᱾ ᱟᱡᱤᱡ ᱢᱟᱨᱟᱝ ᱵᱚᱭᱦᱟ ᱢᱟᱱᱫᱷᱤᱨ ᱯᱟᱱᱰᱤᱛ (ᱡᱟᱦᱟᱸᱭ ᱢᱟᱲᱟᱝ ᱡᱟᱛᱤᱱ ᱯᱟᱱᱰᱤᱛ ᱥᱟᱶ ᱑᱙᱘᱐ ᱜᱮᱞᱟᱝ ᱨᱮ ᱢᱤᱫ ᱢᱩᱡᱤᱠ ᱠᱚᱢᱯᱳᱡᱟᱨ ᱮ ᱛᱟᱦᱮᱸ ᱠᱟᱱᱟ ᱡᱩᱨᱤ ᱢᱟᱱᱫᱷᱤᱨ-ᱡᱟᱛᱤᱱ ᱞᱮᱠᱟᱛᱮ) ᱵᱟᱹᱲᱛᱤ ᱜᱮ ᱢᱩᱢᱵᱟᱭ ᱨᱮ ᱛᱟᱦᱮᱸ ᱠᱟᱱᱟ; ᱩᱱᱠᱤᱱ ᱯᱟᱨᱯᱷᱚᱨᱢ ᱟᱨ ᱥᱴᱮᱡ ᱨᱮ ᱠᱤᱱ ᱥᱮᱨᱮᱧ ᱠᱮᱫᱟ ᱩᱱ ᱚᱠᱛᱚ ᱫᱷᱟᱹᱵᱤᱡ ᱛᱤᱱ ᱨᱮ ᱥᱩᱞᱟᱠᱥᱟᱱᱟ ᱠᱤᱥᱳᱨ ᱠᱩᱢᱟᱨ ᱟᱨ ᱢᱳᱦᱚᱢᱢᱚᱫ ᱨᱟᱯᱷᱤ ᱞᱮᱠᱟᱱ ᱟᱭᱢᱟ ᱧᱩᱛᱩᱢᱟᱱ ᱥᱟᱶ ᱩᱱᱠᱩᱭᱟᱜ ᱞᱟᱭᱤᱵᱷ ᱠᱳᱱᱥᱟᱨᱴ ᱛᱟᱞᱟᱛᱮ ᱢᱤᱫ ᱧᱩᱛᱩᱢᱟᱱ ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱮ ᱵᱮᱱᱟᱣ ᱮᱱᱟ᱾

ᱩᱱᱤ ᱨᱤᱱ ᱯᱮᱭᱟ ᱵᱚᱭᱦᱟ (ᱢᱟᱱᱫᱷᱤᱨ, ᱡᱟᱛᱤᱱ ᱟᱨ ᱞᱟᱞᱤᱛ ᱯᱟᱱᱰᱤᱛ) ᱟᱨ ᱯᱮᱭᱟ ᱵᱚᱭᱦᱟ (ᱞᱮᱴ ᱢᱟᱭᱟ ᱮᱱᱰᱟᱨᱥᱟᱱ, ᱞᱮᱴ ᱥᱟᱱᱫᱷᱭᱟ ᱥᱤᱝ ᱟᱨ ᱵᱤᱡᱚᱭᱛᱟ ᱯᱟᱱᱰᱤᱛ) ᱢᱮᱱᱟᱜ ᱠᱚᱣᱟ᱾ ᱟᱡ ᱵᱟᱵᱟ ᱯᱨᱚᱛᱟᱯ ᱱᱟᱨᱟᱭᱟᱱ ᱯᱟᱱᱰᱤᱛ ᱫᱚ ᱢᱤᱫ ᱯᱩᱨᱟᱹᱣ ᱠᱞᱟᱥᱤᱠᱟᱞ ᱨᱟᱦᱟ ᱛᱟᱦᱮᱸ ᱠᱟᱱᱟ᱾ ᱟᱡᱤᱡ ᱵᱷᱟᱹᱱᱤᱡ ᱭᱟᱥ ᱯᱟᱱᱰᱤᱛ ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱴᱮᱞᱤᱵᱷᱤᱡᱚᱱ ᱮᱠᱴᱚᱨ ᱠᱟᱱᱟᱭ᱾ ᱵᱷᱟᱹᱱᱤᱡ ᱥᱨᱟᱫᱽᱫᱷᱟ ᱯᱟᱱᱰᱤᱛ ᱟᱨ ᱥᱣᱮᱛᱟ ᱯᱟᱱᱰᱤᱛ ᱫᱚ ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱠᱟᱱᱟ ᱠᱤᱱ᱾ ᱟᱡᱤᱡ ᱠᱟᱡᱤᱱ ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱦᱮᱢᱞᱟᱛᱟ ᱠᱟᱱᱟᱭ᱾

ᱥᱟᱱᱡᱤᱵ ᱠᱩᱢᱟᱨ ᱟᱡᱟᱜ ᱵᱟᱯᱞᱟ ᱨᱮᱱᱟᱜ ᱯᱨᱚᱯᱚᱡᱟᱞ ᱨᱮ ᱢᱚᱱ ᱵᱟᱭ ᱮᱢ ᱞᱮᱫ ᱠᱷᱟᱹᱛᱤᱨ ᱥᱩᱞᱟᱠᱥᱟᱱᱟ ᱛᱤᱥ ᱦᱚᱸ ᱵᱟᱭ ᱵᱟᱯᱞᱟ ᱦᱟᱠᱟᱱᱟ᱾ ᱩᱱᱤ ᱠᱟᱹᱢᱤ ᱧᱟᱢ ᱵᱚᱸᱫᱽ ᱠᱟᱛᱮ ᱛᱟᱭᱚᱢ ᱠᱚᱥᱴᱚ ᱨᱮᱭ ᱧᱩᱨ ᱮᱱᱟ᱾ ᱟᱡᱤᱡ ᱵᱚᱭᱦᱟ ᱵᱤᱡᱚᱭᱛᱟ ᱯᱟᱱᱰᱤᱛ ᱟᱨ ᱵᱚᱭᱦᱟ ᱠᱩᱲᱢᱟᱹᱣ ᱢᱩᱡᱤᱠ ᱠᱚᱢᱯᱚᱡᱟᱨ ᱟᱫᱮᱥ ᱥᱨᱤᱵᱟᱥᱛᱟᱵ ᱩᱱᱤ ᱞᱟᱹᱜᱤᱫ ᱢᱤᱫ ᱵᱷᱚᱠᱛᱤ ᱯᱷᱤᱞᱢ ᱵᱮᱱᱟᱣ ᱨᱮᱱᱟᱜ ᱯᱞᱟᱱ ᱠᱤᱱ ᱵᱮᱱᱟᱣ ᱞᱮᱫᱟ, ᱢᱮᱱᱠᱷᱟᱱ ᱟᱫᱮᱥ ᱱᱚᱣᱟ ᱞᱟᱦᱟ ᱨᱮᱜᱮ ᱜᱩᱨ ᱮᱱᱟ᱾ ᱩᱱᱤ ᱵᱟᱛᱷᱨᱩᱢ ᱨᱮ ᱧᱩᱨ ᱠᱟᱛᱮ ᱟᱡᱟᱜ ᱦᱤᱯ ᱵᱳᱱ ᱮ ᱛᱚᱯᱟᱜ ᱠᱮᱫᱟ᱾ ᱥᱩᱞᱟᱠᱥᱟᱱᱟ ᱟᱡᱟᱜ ᱯᱩᱱᱭᱟᱹ ᱥᱟᱨᱡᱟᱨᱤ ᱛᱟᱭᱚᱢ ᱟᱹᱰᱤ ᱠᱚᱢ ᱜᱮ ᱦᱚᱲ ᱛᱟᱞᱟᱨᱮ ᱧᱮᱞ ᱧᱟᱢᱚᱜᱼᱟ ᱚᱱᱟ ᱛᱟᱭᱚᱢ ᱩᱱᱤ ᱫᱩᱨᱵᱟᱹᱞ ᱮᱱᱟ᱾ ᱩᱱᱤ ᱡᱩᱞᱟᱭ ᱒᱐᱑᱗ ᱨᱮ ᱟᱨ ᱡᱮ ᱵᱤᱡᱚᱭ ᱟᱠᱮᱞᱟ ᱴᱷᱮᱱ ᱟᱡᱟᱜ ᱮᱠᱴᱤᱝ ᱟᱨ ᱥᱮᱨᱮᱧ ᱠᱮᱨᱤᱭᱚᱨ ᱵᱟᱵᱚᱫ ᱛᱮ ᱯᱩᱨᱟᱹ ᱞᱟᱹᱢᱵᱟᱹ ᱨᱮᱰᱤᱭᱳ ᱤᱱᱴᱟᱨᱵᱷᱤᱭᱩ ᱮ ᱮᱢ ᱟᱠᱟᱫᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Whatever happened to... Sulakshana Pandit